1962

1962. aasta (MCMLXII) oli 20. sajandi 62. aasta.

Sündmused maailmas

Jaanuar

 1. jaanuar – Samoa iseseisvus Uus-Meremaast.
 3. jaanuar – paavst Johannes XXIII ekskommunikeeris Fidel Castro.
 22. jaanuar Ameerika Riikide Organisatsioon peatas Kuuba liikmesuse. Otsus tühistati 2009. aastal.
 24. jaanuar – Ida-Saksamaa taastas ajateenistuse.
 24. jaanuar – Prantsusmaa välisministeeriumis plahvatas pomm. Vastutuse rünnaku eest võttis Organisation armée secrète.
 26. jaanuar – NASA saatis Kuule kosmosesondi Ranger 3.

Veebruar

 10. veebruar – Nõukogude Liit ja Ameerika Ühendriigid vahetasid Berliinis spioone. USA luurelendur Gary Powers vahetati spioon Rudolf Abeli vastu.
 16. veebruar – Urho Kekkonen valiti Soome presidendiks tagasi.
 20. veebruar – astronaut John Herschel Glenn tegi esimese ameeriklasena tiiru Maa orbiidil.

Märts

 18. märts – Eurovisiooni lauluvõistluse võitis Prantsusmaa lauluga "Un Premier Amour".

Aprill

 14. aprill – Kuubal mõisteti süüdi 1179 Sigade lahe dessandis osalenut.

Mai

 6. mai – Antonio Segni valiti Itaalia presidendiks.

Juuni

 1.–2. juuni – Novotšerkasski veresaun, milles Novotšerkasski linna töölised protestisid hinnatõusu ja töömahtude suurendamise vastu (mille tulemusel muutus palk sisuliselt väiksemaks) ning mis suruti sõjaväe poolt vägivaldselt maha. Surma sai 26 inimest, vigastada 87. Sündmuse kajastamine oli Nõukogude Liidu ajakirjanduses keelatud.
 14. juuni – Pariisis moodustati Euroopa Kosmoseuuringute Organisatsioon.

Juuli

 1. juuli – Rwanda kuulutas välja iseseisvuse.
 2. juuli – Prantsusmaa tunnustas oma endise koloonia Alžeeria iseseisvust.
 10. juuli – Canaverali neemelt saadeti orbiidile esimene televisioonisatelliit Telstar, mis hakkas edastama teleprogrammi Atlandi ulatuses.

August

 17. august – Ida-Saksamaa piirivalvurid tulistasid Peter Fecterit, kui ta püüdis ületada Berliini müüri. Tal lasti verest tühjaks joosta.

September
 12. september – Ameerika Ühendriikide president John F. Kennedy pidas Rice'i ülikooli staadionil kuulsa «Kuu-kõne».
 29. september – Kanada saatis orbiidile satelliidi Alouette 1 ja sai kolmandaks riigiks, mis on kosmosesse tehiskaaslase saatnud.

Oktoober

 22. oktoober – algas Kuuba kriis.
 28. oktoober – lõppes Kuuba kriis.

November

 20. november – Kuuba kriis: USA president John F. Kennedy lõpetas mereblokaadi Kuuba vastu.

Detsember

 14. detsember – USA sond Mariner 2 möödus Veenusest ja edastas esimese sondina planeedi kohta andmeid.
 24. detsember – Kuuba andis USAle üle viimased Sigade lahe dessandis osalejad.

Sündmused Eestis

Jaanuar
7. jaanuar – Tallinnas toimusid Komsomoli-nimelisel staadionil Eesti esimesed võistlused kardisõidus.

Veebruar

Märts

Aprill

Mai
25. mai – Põltsamaal valmis kohaliku autobaasi eestvedamisel Nõukogude Liidu esimene spetsiaalne kardirada.

Juuni
1. juuni – märgatavalt tõusid toidukaupade hinnad, nt liha 30% ja või 25%. Hinnatõus oli tingitud põllumajandussaaduste kokkuostuhindade suurenemisest.

30. juuni – 1. juuli – toimus I koolinoorte laulu- ja tantsupidu.

Juuli

August

September
1. september – keskkoolide õppekavva tuli uus aine: ühiskonnaõpetus.

Oktoober

November

Detsember
21. detsember – asutati Eesti NSV Kinematograafiatöötajate Liit.

Algasid Tallinna Mustamäe linnaosa väljaehitamistööd (lõppesid 1973).
Avaldati kassett-väljaanne "Noored autorid 1962"; siit tuli eesti kirjandusse uus kirjanike põlvkond (sh Paul-Eerik Rummo, Mats Traat).
 Aasta sportlaseks valiti Paul Keres.

Sündinud 

12. jaanuar – Gunde Svan, endine rootsi murdmaasuusataja
6. veebruar – Axl Rose, USA laulja 
15. veebruar – Elmo Nüganen, Eesti näitleja ja teatrilavastaja
17. märts – Kalpana Chawla, Ameerika Ühendriikide astronaut
9. aprill – Anu Saagim, eesti seltskonnategelane
12. aprill – Carlos Sainz, hispaania rallisõitja
5. juuni – Tõnis Lukas, Eesti ajaloolane, poliitik ja riigitegelane
11. juuni – Erika Salumäe, Eesti jalgrattur ja poliitik
3. juuli – Tom Cruise, ameerika näitleja
5. august – Thea Paluoja, eesti laulja ja muusikapedagoog
15. august – Vilja Savisaar, Eesti poliitik 
6. september – Marina Kaljurand, Eesti diplomaat
13. september – Tõnu Õnnepalu, eesti kirjanik ja tõlkija
14. oktoober – Jaan Ehlvest, maletaja
19. oktoober – Aivar Pohlak, eesti jalgpallitegelane
19. november – Jodie Foster, USA filminäitleja
19.november – Nicole Stott, USA astronaut
22. november – Viktor Pelevin, vene kirjanik
30. november – Jaan Elgula, eesti muusik 
30. detsember – Paavo Järvi, eesti dirigent
30. detsember – Anne Reemann, eesti näitleja

Surnud 

5. märts – Rahuleid Kask, eesti insener
10. aprill – Michael Curtiz, filmirežissöör
16. mai – Oskar Juul, eesti vaimulik
2. juuni – Vita Sackville-West, inglise kirjanik ja maastikuarhitekt
9. juuni – Priit Nigula, eesti dirigent
27. juuni – Paul Viiding, eesti luuletaja, prosaist, tõlkija ja kriitik
5. august – Marilyn Monroe, USA filminäitleja
9. august – Hermann Hesse, saksa kirjanik
14. detsember – Roman Treuman, eesti maalikunstnik

Nobeli auhinnad 
füüsika – Lev Landau
keemia – Max Ferdinand Perutz, John Cowdery Kendrew
meditsiin – Francis Harry Compton Crick, James Dewey Watson ja Maurice Hugh Frederick Wilkins
kirjandus – John Steinbeck
rahu – Linus Carl Pauling

Viited 

1962